**Ministru kabineta noteikumu projekta „Grozījums Ministru kabineta 2012.gada 4.septembra noteikumos Nr.619 „Noteikumi par atpūtas kuģu vadītāju apmācību, sertificēšanu un reģistrāciju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts „Grozījums Ministru kabineta 2012.gada 4.septembra noteikumos Nr.619 „Noteikumi par atpūtas kuģu vadītāju apmācību, sertificēšanu un reģistrāciju”” (turpmāk – projekts) izstrādāts, pamatojoties uz Jūrlietu pārvaldes un jūras drošības likuma 26.panta ceturto daļu, kas noteic, ka atpūtas kuģu vadītāju apmācības, sertificēšanas un reģistrācijas kārtību nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2012.gada 4.septembra noteikumu Nr.619 „Noteikumi par atpūtas kuģu vadītāju apmācību, sertificēšanu un reģistrāciju”” (turpmāk – noteikumi Nr.619) 69.punktam valsts akciju sabiedrības “Ceļu satiksmes drošības direkcija” (turpmāk – CSDD) agrāk izsniegtās mazizmēra kuģošanas līdzekļu vadītāja apliecības un atpūtas kuģu vadītāja apliecības (ko persona pirmo reizi ieguvusi līdz 2012.gada 31.decembrim) līdz 2015.gada 31.decembrim varēja samainīt CSDD pret apliecībām, kas deva tiesības vadīt motorizēto atpūtas kuģus, kuru garums nepārsniedz 12 metrus, kuģošanai Latvijas Republikas iekšējos ūdeņos. Pieņemot Ministru kabineta 2015.gada 15.decembra noteikumus Nr.730 „Grozījumi Ministru kabineta 2012.gada 4.septembra noteikumu Nr.619 „Noteikumi par atpūtas kuģu vadītāju apmācību, sertificēšanu un reģistrāciju”” (turpmāk – noteikumi Nr.730), noteikumu Nr.619 69.punktā ir paredzēts, ka CSDD izsniegtās mazizmēra kuģošanas līdzekļu vadītāja apliecības un atpūtas kuģu vadītāja apliecības, ja šāda apliecība ir nozaudēta vai nozagta, var atjaunot CSDD, sākot ar 2016.gada 1.janvāri, saņemot jaunu apliecību, kas apliecina tiesības vadīt motorizētos atpūtas kuģus, kuru garums nepārsniedz 24 metrus, iekšējos ūdeņos. Lai nodrošinātu līdzvērtīgas tiesības iegūt jaunās apliecības par tiesībām vadīt atpūtas kuģus, kuru garums nepārsniedz 24 metrus visiem CSDD agrāk izsniegto apliecību īpašniekiem (t.i. ne tikai personām, kas veco apliecību ir nozaudējušas vai kam tā ir nozagta), minēto normu nepieciešams papildināt, paredzot arī tās apmaiņu pret jauno apliecību. Projektā ietvertās tiesiskā regulējuma izmaiņas minēto problēmu atrisinās pilnībā. |
| 3. | Projekta izstrādē iesaistītās institūcijas | CSDD, Satiksmes ministrija. |
| 4. | Cita informācija | Ar projektu piedāvātais grozījums noteikumu Nr.619 69.punktā atbilst tiesību normai, kāda bija paredzēta Satiksmes ministrijas virzītajā Ministru kabineta noteikumu projektā “Grozījumi Ministru kabineta 2012.gada 4.septembra noteikumos Nr.619 "Noteikumi par atpūtas kuģu vadītāju apmācību, sertificēšanu un reģistrāciju”” (VSS-670), kas tika saskaņots ar Tieslietu ministriju, Finanšu ministriju u.c. ministrijām un Valsts kancelejas Politikas koordinācijas departamentu un ar Satiksmes ministrijas 2015.gada 20.novembra vēstuli Nr.01-10/186 iesniegts Valsts kancelejā izskatīšanai Ministru kabineta sēdē.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | CSDD līdz 31.12.2012. izsniegto mazizmēra kuģošanas līdzekļu vadītāja apliecību un atpūtas kuģu vadītāju apliecību īpašnieki – ap 10 000 personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, sagatavojot izskatīšanai Ministru kabineta sēdē noteikumus Nr.730. |
| 2.  | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | CSDD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neradīs ietekmi uz CSDD pieejamajiem cilvēkresursiem. Jaunu institūciju izveide nav paredzēta. |
| 3. |  Cita informācija |  Nav |

Anotācijas III, IV, un V sadaļa – projekts šīs jomas neskar.

Satiksmes ministra p. i.,

iekšlietu ministrs R.Kozlovskis

Vīza: Valsts sekretārs K.Ozoliņš

08.01.2016. 14:28

581

M.Augstmane 67028194

marite.augstmane@sam.gov.lv